मामू कॉलोनी में तीन दिन में एक बार मिल रहा पानी
भास्कर संवाददाता | बुरहानपुर
गर्मी शुरू होते ही लालबाग की मामू कॉलोनी मेें जलसंकट भी शुरू हो गया। यहां तीन दिन बाद पानी सप्लाय हो रहा है। वह भी निजी कुएं से एक गली में सप्लाय होता है। नगर निगम ने लोगाें को पानी उपलब्ध कराने के लिए कोई संसाधन नहीं जुटाए हैं। हर साल गर्मी में टैंकरों से पानी की पूर्ति की जाती है। कुआं कई लोगों के घरों से करीब एक किमी दूर पड़ रहा है। ठेलों, साइकिलों पर रखकर पानी भरकर ला रहे हैं। गुरुवार को लोगों ने नगर निगम पर लापरवाही का आरोप लगाया।
पूर्व पार्षद मेहमूद रजा ने बताया वार्ड की आबादी करीब 5 हजार है। पानी के स्रोत दो कुएं है। कुएं सूखने लगे हैं। वार्ड में एक भी ट्यूबवेल नहीं है। सरकारी नल जगह-जगह लगे हैं लेकिन सिर्फ एक ही गली में पानी आता है। अन्य जगह लगे नलों में चढ़ाई के कारण पानी नहीं आ पाता है। तीन साल से पानी की अधिक समस्या होने लगी है। लालबाग में बड़ी पानी की टंकी है। इस टंकी के माध्यम से वार्ड में पानी सप्लाय किया जा सकता है लेकिन एेसी व्यवस्था नगर निगम नहीं कर रही है। 15 साल में निगम ने व्यवस्था नहीं जुटाई है। अभी गर्मी की शुरुआत है। पूरी गर्मी निकालना मुश्किल होगा।
कुएं का गहरीकरण कराएंगे
मामले में महापौर अनिल भोसले ने कहा पिछले साल वार्ड के लिए निजी कुआं नगर निगम ने लिया था। इस साल भी गहरीकरण करवाएंगे। इसके अलावा शहर के अन्य वार्डों में जो भी कुआं, बोरिंग निगम को किराए पर दो से तीन महीने के लिए दे सकता है। इसका बिजली बिल निगम द्वारा चुकाया जाएगा।
जगह-जगह रखी है प्लास्टिक की टंकियां
वार्ड में जगह-जगह पानी की टंकियां रखी है। इन टंकियों का कनेक्शन पाइप लाइन से जोड़ा है। टंकियों का पानी खत्म होने के बाद लोगों को परेशानी का सामना करना पड़ता है। रस्सी से कुएं से पानी खींचना पड़ता है। वार्डवासियों ने कहा वार्ड में पानी की कमी से निपटने के लिए ट्यूबवेल कराना जरूरी है या फिर बड़ी टंकी से कनेक्शन जोड़कर वार्ड में पानी पहुंचाया जाना चाहिए।
ठेले पर पानी के बर्तन रखकर ला रहे शेख अकरम ने कहा नल में पानी नहीं आ रहा है। इसलिए कुएं से भरकर ला रहा हूं।
mag_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva